《辞青门学士别业卜居木场巷》
清代·冯景

郈成分宅两年留，弱丧怀居也自羞。鹏鸟暂为六月息，鹪鹩祇爱一枝幽。

砖墙加垩新淘井，矮屋修梯粗葺楼。从此便堪容膝老，掘金烧杵复何求。

作者简介：（1652—1715）清浙江钱塘人，字山公，一字少渠。诸生。十七岁学为古文。志在经世，又通经术，不信伪《古文尚书》，与阎若璩见解相同。康熙间，被荐鸿博，辞不就。工诗文，多表章节义之作。学者私谥文介先生。有《解舂集》、《樊中集》等。